钦定古今图书集成/明伦汇编/氏族典/第463卷 > 《廖用贤尚友录》 > 傅朝佑
## 钦定古今图书集成/明伦汇编/氏族典/第463卷 > 《廖用贤尚友录》 > 傅朝佑

按《明外史傅朝佑传》：“朝佑，字右君，临川人。幼有孝行。
天启二年成进士，授中书舍人。崇祯三年，考选给事
中，补兵科。出封益藩，事竣还里。九年，即家进刑科都
给事中。还朝愆期，为给事中陈启新所劾，贬职调外。
未行，疏论温体仁六大罪。帝怒，除其名，下吏按治。十
一年，国事益棘，获罪者满囹圄，朝佑乃从狱中上疏”，
为请“宽恤”，语过激责以“颠倒贤奸、挠乱国是、恣意讪
侮。”命廷杖六十，创重而卒。